Olaf Elias Jølsen

Olaf Elias Jølsen (født 28. november 1864 i Enebakk, død 25. september 1954 i Eidsberg) var en norsk offiser.

Han var sønn av brukseier Holm Jølsen på Ekeberg i Enebakk, og bror til forfatteren Ragnhild Jølsen. Han var gift med Anna Marie Heyerdahl, som døde i 1905. Han ble igjen gift med Hulda Constance Hjort, født Haneborg, fra 1906.

Jølsen gjennomgikk den Militære Høiskole i 1890, og ble ansatt som premierløytnant i artilleriet fra 1891. Han var kaptein ved Ørje og Dingsrud befæstninger 1903–1906, major og kommandant for Agdenes befæstninger 1911–1915. Fra 1915 var han oberst og kommandant for Fossumstrøkets festning til oppnådd pensjonsalder i 1929.

Norske oberster
Personer fra Enebakk kommune